text: مرکزی اسکیم سروشکشا ابھیان (ایس ایس اے) کے تحت ریاستی حکومتوں اور مرکز کے زیر انتظام علاقوں کی انتظامیہ سے یہ توقع کی جاتی ہے کہ وہ تعلیم کا معیار بہتر بنانے کیلئے بہت سے اقدامات کریں گی جن میں باضابطہ ملازم ٹیچروں کو تربیت فراہم کرنا، نئے بھرتی کئے گئے ٹیچروں کیلئے تربیت کا انتظام کرنااور تمام غیر تربیت یافتہ ٹیچروں کوکھلی فاصلاتی تعلیم (او ڈی ایل) کے ذریعے پیشہ وارانہ لیاقت کی تربیت فراہم کرنا شامل ہے۔اس کے علاوہ شاگردوں اور ٹیچروں کے تناسب کو بہتر بنانے کی غرض سے زائد ٹیچروں کی بھرتی، بلاک اور کلسٹر رسورس مرکزوں کے ذریعے ٹیچروں کو تعلیمی امداد، ٹیچروں کو اپنے شاگردوں کی کارکردگی کا مسلسل اور جامع انداز سے اندازہ لگانے کا نظام، جہاں کہیں ضرورت ہو بچوں کی تعلیم کو بہتر بنانے کیلئے کارروائی اور ٹیچروں کو تعلیم دینے کے معاملے میں استعمال کی غرض سے سامان کیلئے گرانٹ وغیرہ جیسے اقدامات شامل ہیں۔